Paulo Sousa

Paulo Sousa (s. 30. elokuuta 1970) on portugalilainen jalkapallovalmentaja ja entinen puolustava keskikenttäpelaaja.

 Ura pelaajana 

Sousa edusti ammattilaisuransa aikana Benficaa (1989–1993), Sportingia (1993–1994), Juventusta (1994–1996), Dortmundia (1996–1997), Interiä (1998–1999), Parmaa (2000), Panathinaikosia (2000–2001) ja Espanyolia (2002). Seurajoukkueuran suurimpia saavutuksia olivat Mestarien liigan voitot Juventuksessa kaudella 1995–1996 ja Dortmundissa kaudella 1996–1997.

Portugalin A-maajoukkueessa hän pelasi vuosina 1991–2002 51 ottelua. Sousa oli mukana maajoukkueessa muun muassa EM-kisoissa 1996 ja 2000 sekä MM-kisoissa 2002, joissa hän ei saanut peliaikaa.

 Meriitit pelaajana 

 Mestarien liiga (2): 1996, 1997
 Intercontinental Cup: 1997

 Portugalin mestaruus: 1991
 Portugalin cup: 1992
 Italian mestaruus: 1995
 Italian cup: 1995

 EM-välierät: 2000
 EM-puolivälierät: 1996
 MM-1.kierros: 2002

 Ura valmentajana 

Valmennusuransa Sousa aloitti Portugalin liiton palveluksessa vastaten alle 15-vuotiaiden maajoukkuevalmennuksesta. Kesällä 2008 hän nousi Carlos Queirozin valmennusryhmään A-maajoukkueeseen. Päävalmentajadebyyttinsä Sousa teki englantilaisessa Queens Park Rangersissä marraskuussa 2008. Sousa is new QPR first-team coach Pesti päättyi kuitenkin lyhyeen jo huhtikuussa 2009 seurajohdon ja Sousan ajauduttua ristiriitoihin. QPR axe Sousa after just 26 games 

QPR:ssä ilmenneistä ongelmista huolimatta Sousan ura jatkui Englannissa kesällä 2009, kun Swansea City palkkasi hänet uudeksi päävalmentajakseen. Sousa to be named Swans manager Sousan debyyttikausi Swanseassa oli loistelias ja seura sijoittui Englannin Mestaruussarjassa seitsemänneksi jääden vain niukasti nousukarsintojen ulkopuolelle. Sijoitus oli seuran paras 27 vuoteen. Paulo Sousa backed to succeed as new manager of Leicester City  

Heinäkuussa 2010 Sousa jätti Swansean ja siirtyi pari päivää myöhemmin Leicester Cityn peräsimeen. Paulo Sousa departs as Swansea City manager Sousa appointment confirmed  Kausi 2010/11 alkoi Leicesterissä surkeasti ja seura voitti Sousan alaisuudessa vain yhden yhdeksästä ottelusta. Lopullinen niitti Sousan arkkuun oli 4–3 tappio Norwichille syyskuun lopussa ja hän sai potkut tehtävistään. Leicester sack Sousa, Eriksson and O'Neill keen?

Toukokuussa 2011 Sousa palasi valmennustehtäviin allekirjoitettuaan sopimuksen tuoreen Unkarin mestariseuran Videotonin kanssa. Paulo Sousa appointed Videoton coach Sousa johdatti Videotonin Unkarin liigacupin mestaruuteen kaudella 2011/12. Unkarin liigassa Videoton jäi kakkoseksi kahdeksan pisteen erolla mestaruuden voittaneeseen Debreceniin. Videoton menestyi hänen johdollaan myös europeleissä edeten Eurooppa-liigan lohkovaiheeseen kaudella 2012/13. Sousa jätti seuran tammikuussa 2013 perhesyiden vuoksi. Paulo Sousa is leaving Videoton FC as manager 

Kesäkuussa 2013 Sousa allekirjoitti kaksivuotisen sopimuksen israelilaisseura Maccabi Tel Avivin kanssa. PAULO SOUSA APPOINTED AS HEAD COACH  Maccabi voitti hänen johdollaan toisen perättäisen Israelin mestaruuden. Kauden jälkeen Sousa jätti Maccabin ja siirtyi kolmivuotisella sopimuksella FC Baselin päävalmentajaksi. Paulo Sousa wird neuer Cheftrainer beim FC Basel 1893 Portugalilaisen johdolla Basel voitti kuudennen perättäisen Sveitsin mestaruuden. Tupla jäi haaveeksi, kun FC Sion kaatoi Baselin cupin loppuottelussa 3–0. Sion sink Basel to claim 13th Swiss Cup

Kesäkuun puolivälissa 2015 Sousa ilmoitti yllättäen eroavansa Baselin päävalmentajan paikalta. Lehtitietojen mukaan hän oli siirtymässä ACF Fiorentinan peräsimeen. Paulo Sousa quitte le FC Bâle Sousan sopimus Fiorentinan kanssa julkistettiin 21. kesäkuuta. Official: Sousa Fiorentina Coach Sousan johdolla Fiorentina sijoittui kaudella 2015/16 Serie A:ssa viidenneksi ja selvisi mukaan Eurooppa-liigaan. Fiorentina voitti Sousan johdolla lohkonsa, mutta tie katkesi jo pudotuspelien ensimmäisellä kierroksella Borussia Mönchengladbachille. Kaudella 2016/17 Fiorentina jäi tasaisessa sarjassa kahdeksanneksi ja kolmella pisteellä europelien ulkopuolelle. Kauden jälkeen Sousan korvasi Stefano Pioli.Fiorentina appoint ex-Inter Milan boss Stefano Pioli as manager as they look to take advantage of extra Champions League place now available in Serie A next season

Kaudeksi 2018 lähtien hän toimii Kiinan Superliigan Tianjin Quanjianin päävalmentajana.SOUSA REPLACES CANNAVARO AS TIANJIN QUANJIAN COACH Sousa jätti tehtävänsä lokakuun alussa 2018, kun Tianjin oli hävinnyt neljä ottelua peräjälkeen ja juuttunut liigan putoamiskamppailuun.Paolo Sousa leaves job as manager of Chinese Super League side Tianjin Quanjian 

Maaliskuussa 2019 Sousa palasi valmennustehtäviin Ranskan liigan Girondins Bordeaux'n päävalmentajana.Paulo Sousa nouvel entraîneur de Bordeaux (officiel) Sousan johdolla Bordeaux sijoittui kaudella 2018/19 sijalle 14. Koronaviruksen ennenaikaisesti päättämällä kaudella 2019/20 Bordeaux sijoittui Sousan alaisuudessa sijalle 12. Elokuussa 2020 hän jätti tehtävänsä.Bordeaux : Jean-Louis Gasset nommé entraîneur en remplacement de Paulo Sousa (officiel)

Tammikuussa 2021 Sousta tuli Puolan jalkapallomaajoukkueen päävalmentaja.Portugal's Paulo Sousa named new Poland coach Tulokset eivät Sousan alaisuudessa olleet mairittelevia ja häntä kritisoitiin myös maajoukkueen pelaajavalinnoista.Gigantyczne straty. Wściekłość w PZPN. Kulisy katastrofy z Węgrami Lopulta Puolan jalkapalloliitto ja Sousa purkivat sopimuksen yhteisymmärryksessä joulukuun lopussa 2021 ja Sousa siirtyi brasilialaisen Flamengon päävalmentajaksi.Portugal's Paulo Sousa leaves Poland to be Flamengo coach Hän sai potkut Flamengosta kesäkuussa 2022.Flamengo oficializa a demissão de Paulo Sousa

 Meriitit valmentajana 

 Sveitsin mestaruus: 2015
 Israelin mestaruus: 2014
 Unkarin liigacup: 2012
 Unkarin supercup (2): 2011, 2012

 Lähteet 

Luokka:Portugalilaiset jalkapalloilijat
Luokka:Portugalilaiset jalkapallovalmentajat
Luokka:Vuonna 1970 syntyneet
Luokka:Elävät henkilöt